
REPUBLIKA HRVATSKA
Trgovački sud u Zagrebu
Zagreb, Amruševa 2/II

								

R E P U B L I K A   H R V A T S K A
R J E Š E NJ E

Trgovački sud u Zagrebu, po sucu Nikoli Ribarić, u predstečajnom postupku u povodu prijedloga dužnika SHIP FUEL AND REPAIR SERVICE d.o.o. , Zagreb (Grad Zagreb), Radnička cesta 80, OIB: 88873118849, dana 15. siječnja 2019. godine,

r i j e š i o   j e

I    Utvrđene tražbine:
	RBR
	NAZIV VJEROVNIKA
	OIB VJEROVNIKA
	ADRESA
	OVRŠNA ISPRAVA (DA/NE)
	UTVRĐENI IZNOS TRAŽBINE

	1.
	ANTIKOROZIJA METALIZACIJA GRADITELJSTVO d.o.o. za antikorozivnu zaštitu i usluge
	45475590152
	Eugena Kumičića 155/c, 35000 Slavonski Brod
	ne
	168.443,75

	2.
	BIRO ULIČNI d. o. o. za projektiranje i inženjering
	69908728177
	Ulica Petra Krešimira IV br. 5, 35000 Slavonski Brod
	ne
	62.713,75

	3.
	DECO društvo s ograničenom odgovornošću za proizvodnju, usluge i trgovinu
	45455563787
	Dr. M. Budaka 1, 35000 Slavonski Brod
	ne
	148.842,00

	4.
	ELKAZ PETAR
	18471523769
	Kolodvorska  20, 35000 Slavonski Brod
	ne
	4.968.365,00

	5.
	FINANCIJSKA AGENCIJA
	85821130368
	Ulica grada Vukovara 70, 10000 Zagreb
	ne
	107,50

	6.
	GRAD SLAVONSKI BROD
	58007872049
	Vukovarska 1, 35000 Slavonski Brod
	ne
	4.803,04

	7.
	HRVATSKE VODE, pravna osoba za upravljanje vodama
	28921383001
	Grada Vukovara 220, 10000 Zagreb
	ne
	1.313,81

	8.
	KONTO VAGRES OBRT ZA KNJIGOVODSTVENE I GRAĐEVINSKE USLUGE, vl. Krešimir Đaković
	35359016825
	Eugena Kumičića 121 A, 35000 Slavonski Brod
	ne
	1.500,00

	9.
	KRTIĆ DAVOR
	52813883454
	Vukovarska 8, 31000 Osijek
	ne
	375.000,00

	10.
	LAURUS trgovina d. o. o.
	73926026985
	Pilareva 4, 35000 Slavonski Brod
	ne
	388.959,35

	11.
	MASLAĆ I MASLAĆ, trgovina i usluge društvo s ograničenom odgovornošću
	83082633975
	22. lipnja 1941. 14, 35000 Slavonski Brod
	ne
	21.750,00

	12.
	MINISTARSTVO FINANCIJA - POREZNA UPRAVA
	18683136487
	Boškovićeva 5, 10000 Zagreb
	da  
	45.234,12

	13.
	ODVJETNIČKI URED MIJO KLADARIĆ
	91601983092
	Pilareva 28, 35000 Slavonski Brod
	ne
	12.812,50

	14.
	PIRAMIDA BROD d.o.o. za graditeljstvo, turizam i usluge
	43381384140
	Jurja Dobrile 12, 35000 Slavonski Brod
	ne
	43.600,00

	15.
	VODOVOD društvo s ograničenom odgovornošću za vodoopskrbu i odvodnju
	80535169523
	Nikole Zrinskog 25, 35000 Slavonski Brod
	ne
	1.335,10



II. Dužnik je osporio tražbine za koje postoji ovršna isprava sljedećim  vjerovnicima:

1.	REPUBLIKA HRVATSKA, MINISTARSTVO FINANCIJA - POREZNA UPRAVA, OIB: 18683136487, Boškovićeva 5, 10000 Zagreb, u iznosu od 1.011.940,90 kn obzirom je taj dio tražbine vjerovnika u zastari..
	 
Osporavatelj tražbine (dužnik) za koju postoji ovršna isprava upućuje se na parnicu radi dokazivanja osnovanosti osporavanja, u roku od 8 dana od pravomoćnosti rješenja o upućivanju na parnicu odnosno primitka drugostupanjske odluke

Ako osporavatelj tražbine za koju postoji ovršna isprava ne pokrene parnicu u roku iz prethodnog stavka smatrat će se da je osporavanje otklonjeno. 


Obrazloženje 

U predstečajnom postupku nad uvodno naznačenim dužnikom održano je dana 15. siječnja 2019.  ročište radi ispitivanja tražbina (članak 46. Stečajnog zakona N.N. br. 71/15 i 104/17, dalje SZ). Na ročištu su ispitane tražbine koje je dužnik naveo u prijedlogu za otvaranje predstečajnog postupka (članak 39. SZ-a), odnosno tražbine koje su prijavili vjerovnici (članak 36. SZ-a), u roku od 15 dana računajući od dana objave rješenje o otvaranju predstečajnog postupka na mrežnim stranicama e-oglasna ploča suda (5. lipnja 2018.)
	
	Prema odredbi članka 34. stavak 1. podstavak 3. SZ-a, rješenje o otvaranju predstečajnog postupka osobito sadržava poziv dužniku i povjereniku ako je imenovan da nadležnoj jedinici Financijske agencije u roku od trideset dana od dostave tablice prijavljenih tražbina dostavi pisano očitovanje  o svakoj prijavljenoj tražbini priznaje li je ili osporava, uz obveznu naznaku iznosa za koji se tražbina osporava  i razloga osporavanja.

	Prema odredbi članka 47. SZ-a tražbine prijavljene u propisanom roku smatraju se utvrđenim ako ih nije osporio dužnik, povjerenik ako je imenovan ili vjerovnik.

	 Slijedom naprijed navedenog, kako je tražbine navedene u toč.I ovog rješenja dužnik naveo u prijedlogu za otvaranje predstečajnog postupka (predmnjeva prijave tražbine), odnosno,  prijavili vjerovnici u propisanom roku, a te tražbine nisu osporili dužnik, povjerenik (jer se očitovao izvan roka) ili vjerovnici, to se temeljem odredbe članka 47. SZ-a ove tražbine smatraju utvrđenima.

	Tražbine pod toč. II. osporio je dužnik. 
	
Tražbine su raspravljene na ročištu. Osporavanje nije otklonjeno.

	Prema odredbi članka 48. stavak 1. do 3.  SZ-a prijavljenu tražbinu je ovlašten osporiti  dužnik (stavak 1.), zatim, ako je tražbinu priznao dužnik, tražbinu je ovlašten osporiti povjerenik (stavak 2.), te ako su tražbinu priznali dužnik i povjerenik, ovlašten ju je osporiti vjerovnik (stavak 3.).

	Odredbom članka 266. stavak 4. SZ-a propisano je kako u slučaju osporavanja  tražbine za koju postoji ovršna isprava sud na parnicu upućuje osporavatelja tražbine da dokaže osnovanost osporavanja (primjena na predstečajni postupak temeljem članka 50. stavak 3. SZ-a).

Kako za osporene tražbinu pod toč. II. izreke rješenja postoji ovršna isprava, a što su suglasno utvrdili dužnik i vjerovnik na ročištu radi ispitivanja tražbina održanom 15. siječnja 2019. godine, to je odgovarajućom primjenom članka 266. stavak 4. SZ-a sud na parnicu uputio osporavatelja – dužnika.

Slijedom svega naprijed navedenog riješeno je kao u izreci.

Zagreb, 15. siječnja 2019.		     	


                  SUDAC:  
               Nikola Ribarić, v.r.

Za točnost otpravka – ovlašteni službenik
Maja Hajtek





UPUTA  O PRAVNOM LIJEKU:
Protiv ovog rješenja o utvrđenim i osporenim tražbinama pravo na žalbu ima dužnik i svaki vjerovnik u dijelu koji se odnosi na njegovu prijavljenu tražbinu i tražbinu koju je osporio (članak 51. stavak 1. SZ-a). Rok za žalbu iznosi 8 dana od dostave odluke. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova (čl. 12. SZ-a). Žalba se podnosi ovom sudu u 2 primjerka.

